О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1129
от 27.08.2026 г.
За изменение и допълнение на Учредителния акт на общинското публично предприятие „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ” ЕООД, с едноличен собственик на капитала - Община Перник   

На  основание чл.21 ал.1 т.9, т.23 и ал.2 от ЗМСМА и съгласно чл.147 ал.2, вр. чл.137 ал.1 т.1 от ТЗ, вр. чл.31 ал.4 и ал.5, чл.32 ал.1, ал.3 и §10 от ПЗР от Закона за въвеждане на еврото в Република България, вр. чл.23 ал.1 т.1 от Наредба № 11 за реда за учредяване и упражняване правата на Община Перник в публични предприятия и търговски дружества с общинско участие в капитала, приета с Решение № 611 от 26.08.2021г. на Общински съвет Перник, в качеството си на орган упражняващ правата на едноличния собственик на капитала в общинското публично предприятие „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ” ЕООД
ОБЩИНСКИ СЪВЕТ РЕШИ:
I.   Приема изменение и допълнение на Учредителния акт на общинското публично предприятие „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ” ЕООД, ЕИК-113514110, с едноличен собственик на капитала - Община Перник, както следва:

§1.  В глава IV „КАПИТАЛ“:
· В член 9 ал.1, текста:  „Капиталът на дружеството е в размер на  1 216 290  лева, разпределен на  121 629  дяла, всеки дял с номинална стойност  10 лева, на обща стойност 1 216 290  лева” , на основание чл.31 ал.4 от Закона за въвеждане на еврото в Република България се превалутира капитала и става: 
„Чл.9 (1)  „Капиталът на дружеството е в размер на  621 879.20 € (шестстотин двадесет и една хиляди осемстотин седемдесет и девет евро и двадесет евроцента), разпределен на  121 629  дяла, всеки дял с номинална стойност 5.11 € (пет евро и единадесет евроцента) , на обща стойност 621 879.20 €.”
- В член 9 ал.2, сумата „ 1 216 290  лева“ се изменя на сумата „621 879.20 €” .

§2.  В глава V. ОРГАНИ НА УПРАВЛЕНИЕ. КОМПЕТЕНТНОСТ:
- изменя заглавието на глава V., като израза: „ОРГАНИ НА УПРАВЛЕНИЕ. КОМПЕТЕНТНОСТ“, става „V. ОРГАНИ НА ДРУЖЕСТВОТО. КОМПЕТЕНТНОСТ“

- в член 10  се приема нова т. 3.  „Контрольор/и“.
- в член 11, досегашния текст става ал.1;
- в член 11 ал.1 се приема нова т.5а „ Назначава контрольор/и и определя възнаграждението му“.  

- в  член 11 ал.1 т.10 текста: „Избира и освобождава проверители – регистрирани одитори на дружеството“, се отменя. 

 -в член 11 ал.1 т.12, сумата „500 хил. лв“ се заменя със сумата „300 хил. евро“;

- в член 11 се приема нова ал.2 със следното съдържание: 

„(2)  За решенията на едноличния собственик на капитала се изготвя протокол, в писмена форма, без изрична нотариална заверка на подписа и на съдържанието му, в който се вписват в съкратен вид взетите решения. Протоколът се подписва от едноличния собственик на капитала, чиито правомощия се упражняват от Общински съвет Перник чрез Председателя“.
- в член 13 ал.2 т. 9,  текста „чл. 6, ал. 1, т. 1 - 38 и 41 - 45 от Закона за противодействие на корупцията и за отнемане на незаконно придобитото имущество“ се заменя с текста:

„чл. 5, ал. 1, т. 1 – 35, 38 и 39 от Закона за противодействие на корупцията сред лица, заемащи публични длъжности“;

- приема се нов член 14а със следното съдържание:

„Член.14а. (1) Контрольорът упражнява контрол върху дейността на  дружеството в съответствие с изискванията на ТЗ, ЗПП, ППЗПП и нормативните актове на Общински съвет Перник.

(2) Контрольорът се избира след провеждане на конкурс по реда и изискванията на Правилника за прилагане на Закона за публичните предприятия и нормативните актове на Общински съвет Перник.

 (3) С контрольора се сключва Договор за контрол за срок от 3 години, който е в съответствие с разпоредбите на Закона за публичните предприятия и правилника за прилагането му и Търговския закон ."
§3. В глава VIII. ЗАКЛЮЧИТЕЛНИ   РАЗПОРЕДБИ:

- член 18  се допълва с текста: „изменен с Решение на Общински съвет  Перник № 1129 от 27.08.2026г.“

- в член 19, след израза „както и“ се добавя : „Наредба № 11 за реда за учредяване и упражняване правата на Община Перник в публични предприятия и търговски дружества с общинско участие в капитала“ . 
II. Овластява Управителя на дружеството да предприеме необходимите действия, относно обявяване на промените в Учредителния акт на «СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ» ЕООД в Търговския регистър  при Агенцията по вписванията.

Решението е прието след поименно гласуване с мнозинство: «за» - 25, «против» -0 и «въздържали се» - 0 при кворум от всички - 37 общински съветници, на заседание на Общинския съвет, проведено на 27.08.2026г., Протокол № 8 т. 11, от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /Д. ЗАХАРИЕВ/ 

